recursal/SuperWikiNEXT-32B huggingface dataset:
**Albert Florent Augustin Decourtray** (9. huhtikuuta 1923 Wattignies – 16. syyskuuta 1994) oli ranskalainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Lillen hiippakuntaan 29. kesäkuuta 1947 ja nimitettiin Dijonin vihkipiispaksi sekä Hippo Diarrhytuksen titulaaripiispaksi 27. toukokuuta 1971. Piispaksi vihkiminen seurasi 3. heinäkuuta. Pääkonsekraattorina toimi Adrien-Edmond-Maurice Gand, jota avustivat André-Jean-Marie Charles de la Brousse ja Jean-Baptiste-Étienne Sauvage.

Decourtray sai 22. huhtikuuta 1974 nimityksen Dijonin piispaksi ja 29. lokakuuta 1981 Lyonin(-Viennen) arkkipiispaksi. 23. huhtikuuta 1982 hänet nimitettiin lisäksi Mission de France o Pontignyn prelaatiksi.

25. toukokuuta 1985 Decourtray sai ylennyksen Santissima Trinità al Monte Pincion kardinaalipapiksi. Hän erosi tehtävistään Mission de France o Pontignyn prelaattina 1. lokakuuta 1988. Lyonin arkkipiispana hän toimi kuolemaansa saakka.

Lähteet
-------

1. 1 2 3  Catholic-Hierarchy.org: Albert Florent Augustin Cardinal Decourtray


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Israel
* Belgia
* Yhdysvallat
* Puola
* Portugali
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Gustaf Adolf (Kustaa Adolf) Kakriainen** (18. syyskuuta 1857 Mikkeli – 9. heinäkuuta 1935 Viipuri) oli suomalainen vääpeli evp. maanviljelijä, kunnallisneuvos sekä Maalaisliiton kansanedustaja.

Kakriaisen vanhemmat olivat teurastaja Paul Kakriainen ja Anna Sofia Malm. Hän oli aluksi värjärin opissa suorittaen alan opinnäytteen 1875 mutta siirtyi sitten armeijan palvelukseen toimien Mikkelin tarkk'ampujapataljoonan vääpelinä 1878–1896. Vuodesta 1896 lähtien Kakriainen oli maanviljelijänä Viipurin maalaiskunnassa. Hän omisti myös värjäysliikkeen ja oli Viipurin maalaiskunnan paloapuyhdistyksen toimitusjohtajana. Kakriainen sai kunnallisneuvoksen arvonimen 1932.

Kakriainen oli Maalaisliiton kansanedustajana vuosina 1910–1911 edustaen Viipurin läänin läntistä vaalipiiriä. Hän oli mukana kunnallispolitiikassa Viipurin maalaiskunnan kuntakokouksen puheenjohtajana ja kunnanvaltuuston varapuheenjohtajana. Hän kuului muun muassa Viipurin läänin maanviljelysseuran johtokuntaan ja oli Suomen entisten sotilaiden yhdistyksen johtokunnan varapuheenjohtaja.

Kakriainen oli naimisissa vuodesta 1886 Anna Dysterin kanssa.

Lähteet
-------

* .aspx Kustaa Adolf Kakriainen *Suomen kansanedustajat*. Eduskunta.

|  |  |  |  |  |
| --- | --- | --- | --- | --- |
| 

| * n
* k
* m
Maalaisliiton kansanedustajat 1910–1911 |
| --- |
|  |
| Eduskuntaryhmä(17) | 
* Alkio
* Hatva
* Heikkinen
* Kakriainen
* Kallio
* Karhi
* Junes
* Lahdensuo
* Latvala
* Leinola
* Leinonen
* Lohi
* Oranen
* Poutiainen
* Pykälä
* Relander
* Saalasti

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Jalo Sihtolan muotokuva** on taiteilija Yrjö Ollilan vesiväri- ja lyijykynätyö vuodelta 1910. Kooltaan työ on 48,5×38 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.

Yrjö Ollila maalasi ystävänsä, Jalo Sihtolan, muotokuvan yhdellä istunnolla. He olivat tutustuneet toisiinsa jo lapsina asuessaan toistensa naapurustossa Senaatintorin varrella. He olivat myös käyneet samaa koulua.Muotokuva maalattiin Ollilan ateljeessa, jossa oli kylmä. Siksi Sihtolalla on maalauksessa talvitakki päällään ja ajan muodin mukainen knalli vieressään. Hän sai muotokuvan lahjaksi taiteilijalta. Jalo Sihtola lahjoitti maalauksen vuonna 1956 Mika Waltarille, joka oli aina pitänyt työstä pitäen sitä parhaimpana Sihtolasta maalatuista muotokuvista. Myös Mika Waltari oli Jalo Sihtolan perhetuttuja jo lapsuudesta saakka.

Taulun takana kehyksessä lukee muun muassa: YRJÖ OLLILA: "Insinööri Jalo Sihtola" myös täysin näköinen sillä ajankohdalla 1910*selvennä*.

Lähteet
-------

1. ↑  Timo Huusko, Insinöörin rakkaus Ateneumin taidemuseon lahjoituskokoelmateos, 2003, s.86.
2. 1 2  *Insinöörin rakkaus*. Ester ja Jalo sihtolan lahjoituskokoelmateos. Helsinki: Ateneumin taidemuseo, 2006.
3. ↑  Kari Sihtola, Insinöörin rakkaus - Ateneumin taidemuseon lahjoituskokoelmateos, 2003, s.13.

Aiheesta muualla
----------------

* Teoksen kuva: Suomen Kansallisgalleria: Kokoelmat: Jalo Sihtolan muotokuva.  (Arkistoitu – Internet Archive)
**Raphael Wicky** (s. 26. huhtikuuta 1977 Leuggern, Sveitsi) on sveitsiläinen jalkapalloilija, pelipaikaltaan puolustaja.

Wicky aloitti ammattilaisuransa Sionin riveissä vuonna 1993. Hän saavutti seuran riveissä liigamestaruuden ja kolme cup-mestaruutta. Kotimaansa ulkopuolella Wicky on edustanut saksalaista Werder Bremeniä vuosina 1997–2000, espanjalaista Atlético Madridia vuosina 2000–2001 ja saksalaista HSV:tä vuosina 2001–2007. Hän saavutti Werder Bremenin riveissä cup-mestaruuden. Sioniin Wicky palasi vuonna 2007. Chivas USA:n riveihin hän siirtyi vuonna 2008.

Sveitsin maajoukkueessa Wicky debytoi vuonna 1996. Hän on kuulunut Sveitsin joukkueeseen vuoden 1996 EM-kisoissa, vuoden 2004 EM-kisoissa ja vuoden 2006 MM-kisoissa.

Saavutukset
-----------

* Sveitsin-mestaruus 1997
* Sveitsin cupin voitto 1995, 1996, 1997
* Saksan cupin voitto 1999

Lähteet
-------

1. 1 2 3  Raphael Wicky *UEFA.com*.  29.10.2011. UEFA. Viitattu 4.7.2012. (englanniksi)

Aiheesta muualla
----------------

* Viralliset kotisivut (Arkistoitu – Internet Archive) (saksaksi)

Sveitsin joukkue – Jalkapallon EM-kilpailut 1996
1 Pascolo |
2 Hottiger |
3 Quentin |
4 Henchoz |
5 Geiger |
6 Wicky |
7 Fournier |
8 Sylvestre |
9 Grassi |
10 Sforza |
11 Chapuisat |
12 Lehmann |
13 Jeanneret |
14 Türkyilmaz |
15 Vega |
16 Koller |
17 Vogel |
18 Rothenbühler |
19 Sesa |
20 Comisetti |
21 Bonvin |
22 Corminboeuf |
Valmentaja Artur Jorge

Sveitsin joukkue – Jalkapallon EM-kilpailut 2004
1 Stiel |
2 Haas |
3 Berner |
4 Henchoz |
5 M. Yakın |
6 Vogel |
7 Cabanas |
8 Wicky |
9 Frei |
10 H. Yakın |
11 Chapuisat |
12 Zuberbühler |
13 Zwyssig |
14 Magnin |
15 Gygax |
16 Celestini |
17 Spycher |
18 Huggel |
19 Barnetta |
20 Müller |
21 Rama |
22 Vonlanthen |
23 Roth |
Valmentaja Kuhn

Sveitsin joukkue – Jalkapallon MM-kilpailut 2006
1 Zuberbühler |
2 Djourou |
3 Magnin |
4 Senderos |
5 Margairaz |
6 Vogel |
7 Cabanas |
8 Wicky |
9 Frei |
10 Gygax |
11 Streller |
12 Benaglio |
13 Grichting |
14 D. Degen |
15 Džemaili |
16 Barnetta |
17 Spycher |
18 Lustrinelli |
19 Behrami |
20 Müller |
21 Coltorti |
22 Yakın |
23 P. Degen |
Valmentaja Kuhn
Abraj Al Bait Towers rakennusvaiheessa vuonna 2008.
**Abraj Al Bait Towers** (arab. أبراج البيت‎, *‘Abrāj al-Bayt*) on vuonna 2012 valmistunut seitsemän tornitalon rakennuskompleksi Mekan suuren moskeijan vieressä Saudi-Arabiassa. Sen tieltä purettiin osmanien 1700-luvulla rakentama Ajyadin linnoitus. Kansainvälisestä vastustuksesta huolimatta historiallinen kohde purettiin tammikuussa 2002.

Tornitaloissa on hotelleja, huoneistoja, ostoskeskuksia ja rukoushuoneita. Arviolta jopa 65 000 pyhiinvaeltajaa voi majoittua kompleksin tiloihin. Kompleksin keskeisin rakennus on 601 metriä korkea kellotorni. Se on maailman kolmanneksi korkein rakennus. 

Abraj Al Bait -kokonaisuuden rakentaminen maksoi yli 12 miljardia euroa, joten se on maailman kallein rakennus.

Kellotorni
----------

Kellotorni on nelikulmainen ja siinä on kooltaan 43 × 43 -metriset kellotaulut neljään eri ilmansuuntaan. Kellotaulua valaisee kaksi miljoonaa LED-valoa. Rakennuksen yläosaan on lisäksi upotettu 20 000 valkoista ja vihreää lamppua. Näillä Saudi-Arabian lipun väreillä ilmoitetaan muslimien viiden rukoushetken alkaminen. Lamppujen valo näkyy 30 kilometrin päähän Mekasta. Lisäksi torniin on rakennettu muitakin valonheitinjärjestelmiä, joiden valo yltää 10 kilometrin korkeuteen.*lähde?*

* Abraj Al Baitin kel­lo­torni ym­pä­ris­töi­neen vuon­na 2010.Abraj Al Baitin kel­lo­torni ym­pä­ris­töi­neen vuon­na 2010.
* Mekan Masjid al-Haram pyhäkkö ja sen Kaaban kier­tä­jiä Abraj Al Baitin tor­neis­ta näh­tynä.Mekan Masjid al-Haram pyhäkkö ja sen Kaaban kier­tä­jiä Abraj Al Baitin tor­neis­ta näh­tynä.

Mekka vs. Greenwich Mean Time
-----------------------------

Saudien suunnitelmana oli samalla saada maailmaan uusi keskeinen aika ohi Greenwich Mean Timen. Abraj Al Bait Towersin kellotaulu on läpimitaltaan kuusi kertaa suurempi kuin Big Benin Lontoossa.

Lähteet
-------

* Aamulehti 13.8.2010, sivu A14

### Viitteet

1. ↑  Buildings in complex "Abraj Al-Bait Endowment".  Arkistoitu 30.5.2013. Viitattu 3.9.2013. (englanniksi)
2. ↑  Sau­di-Ara­bia tuhosi ot­to­maa­nien lin­noi­tuk­sen *Kaleva*. Viitattu 29.3.2024.
3. ↑  Makkah Royal Clock Tower Hotel.  Arkistoitu 24.12.2018. Viitattu 3.9.2013. (englanniksi)
4. ↑  I Finland finns världens näst dyraste byggnad – med sina 8,5 miljarder är Olkiluoto 3 dyrare än pyramiderna och nästan alla världens lyxhotell *svenska.yle.fi*. Viitattu 18.3.2018. (ruotsiksi)
5. ↑  Megan Friedman: Could Mecca Time Replace Greenwich Mean Time? *Time*.  11. elokuuta 2010. Viitattu 4.8.2020. (englanniksi)

Aiheesta muualla
----------------

* Kuvia tai muita tiedostoja aiheesta **Abraj Al Bait Towers** Wikimedia Commonsissa
Simón Bolívar
**Jamaikan kirje** on kirje, jonka Simón Bolívar kirjoitti 6. syyskuuta 1815 ollessaan Jamaikalla maanpaossa. Kirje oli osoitettu Jamaikalla asuneelle englantilaiselle Henry Cullenille. Kirjeessä Bolívar analysoi syitä sille, miksi Etelä-Amerikan itsenäisyystaistelu päättyi tappioon 1810-luvulla. Bolívar kritisoi Eurooppaa siitä, ettei konkreettista tukea itsenäisyyspyrkimyksille tullut. Hän huomauttaa kirjeessä, että paikallisasukkaille (jotka hänen mukaansa eivät olleet toisaalta intiaaneja, mutteivät eurooppalaisiakaan) oli Espanjan alaisuudessa varattuna vain passiivisten ja orjamaisten alamaisten rooli. Täten Amerikan ja Euroopan historiat poikkeavat toisistaan merkittävästi. Bolívarin ajatuksena oli muodostaa tarkoin ja harkitusti suunniteltu yhtenäinen Etelä-Amerikan liitto Espanjaa vastaan. Vuonna 2004 muodostettu ALBA on syntynyt Bolívarin ajatusten pohjalta.

Venezuelassa vietettiin syyskuussa 2015 kirjeen 200-vuotispäivää.

Lähteet
-------

1. ↑  Bertrand, Lewis: REPLY OF A SOUTH AMERICAN TO A GENTLEMAN OF THIS ISLAND [JAMAICA] The colonial Press Inc.  Arkistoitu 21.3.2023. Viitattu 20.10.2015.
2. ↑  Dutka, Z.C: Simon Bolivar’s "Letter from Jamaica" Uncovered in Ecuador, Venezuela’s Maduro Says *Venezuelanalysis*.  5.11.2014. Viitattu 20.10.2015.
3. ↑  "El comandante Hugo Chávez plasmó los pensamientos del Libertador en el Plan de la Patria" *Noticias24*.  6.9.2015.  Arkistoitu 17.10.2015. Viitattu 20.10.2015.
**Selluliitti** on bakteerin aiheuttama ihon sidekudoskerroksen tulehdus. Sitä voi aiheuttaa stafylokokit, streptokokit, pneumokokki ja *Haemophilus influenzae*.

Selluliittia esiintyy yleensä alaraajassa, mutta se voi iskeä myös kasvoihin ja käsiin sen vartalon muihin osiin. Selluliitti-infektio alkaa yleensä siitä, kun bakteeri pääsee elimistöön rikkoutuneen ihon läpi. Hoitamaton selluliitti voi aiheuttaa esimerkiksi bakteremian, endokardiitin, luuydintulehduksen, toksisen shokkioireyhtymän tai sepsiksen.

Selluliittia hoidetaan antibiooteilla. Pienimuotoista tulehdusta voidaan hoitaa paikallisantibioottivoiteella, mutta laajempien infektioden kohdalla hoito saatetaan joutua antamaan antibioottia sairaalassa suoraan suoneen. Selluliittia pystyy ehkäisemään pitämällä huolta ihon kunnosta ja puhtaudesta. Ihorikkojen kohdalla haavan huolellinen puhdistaminen ja paikallsiantiseptien käyttö vähentää selluliitin riskiä.

Lähteet
-------

1. ↑  Selluliitti eli ihon sidekudoskerroksen tulehdus *Terveyskylä.fi*.  15.8.2018. Viitattu 29.3.2024.
2. 1 2  Selluliitti *Klinik.fi*. Klinik Healthcare Solutions Oy. Viitattu 29.3.2024.
3. ↑  Cellulitis  6.5.2022. Mayo Foundation for Medical Education and Research. Viitattu 29.3.2024.
**FS Waldeck-Rousseau** oli 1900-luvun alussa valmistettu Ranskan laivaston Edgar Quinet -luokan panssariristeilijä.

Valmistus
---------

*Pääartikkeli: Edgar Quinet -luokka*
Alus tilattiin Lorientin laivastontelakalta, missä köli laskettiin kesäkuussa 1906. Alus laskettiin vesille 4. maaliskuuta 1908 ja otettiin palvelukseen elokuussa 1911.

Palvelus
--------

Elokuussa 1914 Ensimmäisen maailmansodan alkaessa alus asetettiin liikekannalle Välimerelle. Se joutui partiomatkoillaan kahdesti tuloksettomien Itävalta-Unkarin laivaston sukellusveneiden maaliksi. Ensimmäisellä kerralla 17. lokakuuta hyökkääjänä oli *SM U-4* ja toinen hyökkäys tapahtui marraskuussa. Pääosan sodasta alus partioi Aegean- ja Joonianmerillä kohtaamatta vihollista.

Vuoden 1919 alussa Ranskan laivasto liittyi liittoutuneiden taisteluihin Venäjän kommunisteja vastaan Mustallamerellä. Alus saapui Mustallemerelle amiraali Caubetin lippulaivana. Aluksen miehistö nousi kapinaan Odessassa 26.-29. huhtikuuta ilman kontaktia venäläisiin kommunisteihin. Kapina laukesi kolmessa päivässä, mutta Caubet vapautettiin tehtävistään. Alus tuki tykistöllään valkoisten taistelua Novorossiskissa 26. maaliskuuta 1920 yhdessä Britannian kuninkaallisen laivaston *HMS Emperor of Indian* kanssa. Myöhemmin samana vuonna alus osallistui Wrangelin armeijan evakuointiin.

Myöhemmin alus oli Ranskan Kauko-Idän laivueen lippulaivana aina vuoteen 1932 saakka, jolloin se siirrettiin reserviin. Vuonna 1936 alus muutettiin proomuksi, joka romutettiin joskus vuosina 1941-1943.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. ↑  Gardiner, Robert 1860-1905 s. 307

Aiheesta muualla
----------------

* Kuvia tai muita tiedostoja aiheesta **FS Waldeck-Rousseau (1908)** Wikimedia Commonsissa

*Edgar Quinet* -luokan panssariristeilijät

|  |
| --- |
| *Edgar Quinet* – *Waldeck-Rousseau* |
| Edeltäjä: *Ernest Renan* – Seuraaja: Duquesne-luokka |
*Hakusana "Nonius" ohjaa tänne. Hevosrodusta katso artikkeli Nonius.*
Animaatio, joka havainnollistaa desimaaliosien lukemisen noonion avulla.
**Noonio** eli **nonius** on monissa mittalaitteissa käytettävä lukematarkkuutta parantava asteikko. Esimerkiksi työntömitan varsinainen asteikko on tyypillisesti jaettu millimetreihin. 

Noonio on varsinaisen asteikon rinnalla oleva ja sen suhteen liikkuva 9 millimetrin pituinen asteikko, joka on jaettu 10 jako-osaan. Noonion nollakohta osoittaa täysien millimetrien määrän ja se noonion jakoviiva, joka sattuu täsmälleen samalle kohdalle jonkin pääasteikon viivan kanssa, osoittaa täysien millimetrien yli olevien kymmenesosien määrän.

Noonio on saanut nimensä portugalilaisen matemaatikon Pedro Nunesin (Petrus Nonius) mukaan, vaikka sen keksijänä pidetään ranskalaista Pierre Vernieriä. Joissakin kielissä, kuten englannissa, noonio onkin nimetty Vernierin mukaan.

Lähteet
-------

1. 1 2 3  *Otavan Iso Tietosanakirja, osa 6*, palsta 453. Helsinki: Otava, 1963.
**Eroraha** on työsuhteen tai virkasuhteen päättyessä työnantajan työntekijälle maksama palkkaan kuulumaton erillinen korvaus.

Suomi
-----

### Lakiin perustuvat korvaukset

Työnantaja on työ- tai virkasuhteen päättyessä suoraan lain perusteella velvollinen maksamaan palkansaajalle tiettyjä korvauksia. Tällaisen korvauksen maksaminen voi perustua muun muassa työsopimuslakiin (55/2001, TSL), merityösopimuslakiin (756/2011, MTSL) valtion virkamieslakiin (750/1994, VVL) tai kunnallisista viranhaltijoista annettuun lakiin (304/2003, KVL). Lisäksi työ- tai virkasuhteen päättymiseen liittyviä korvauksia voidaan maksaa myös esimerkiksi vuosilomalain (162/2005, VLL) taikka eri yhteistoimintalakien perusteella.

Työ- tai virkasuhteen päättymiseen liittyviä korvauksia koskevia määräyksiä voi sisältyä myös työ- ja virkaehtosopimuksiin.

### Muut kuin lakiin perustuvat korvaukset

Työnantaja ja palkansaaja voivat keskenään sopia siitä, että työnantaja maksaa työsuhteen päättyessä palkansaajalle muita kuin lain edellyttämiä korvauksia. Erilaisista lakiin perustumattomista korvauksista saatetaan sopia ennen työsuhteen alkamista, työsuhteen aikana tai vasta työsuhteen päätyttyä. Korvausta voidaan nimetä esimerkiksi erorahaksi, tukipaketiksi, kehittämisrahaksi tai rahakorvaukseksi. Puhekielessä korvausta saatetaan kutsua myös kultaiseksi kädenpuristukseksi.

Korvauksesta saatetaan sopia esimerkiksi yhteistoimintaneuvottelujen yhteydessä tai työsuhteen päättymisen riitauttamisen seurauksena. 

Korvauksesta saatetaan sopia, kun palkansaajaan ei sovelleta työntekijää suojaavaa työoikeudellista sääntelyä. Tällainen palkansaaja on esimerkiksi osakeyhtiön toimitusjohtaja.

Lähteet
-------

1. 1 2 3  Työsuhteen päättymiseen liittyvien suoritusten verotus *Verohallinto*.
**PaRappa the Rapper** on NanaOn-Shan kehittämä ja Sony Computer Entertainmentin PlayStationille Japanissa vuonna 1996 ja maailmanlaajuisesti vuonna 1997 julkaisema rytmivideopeli. Pelin on luonut musiikkituottaja Masaya Matsuura yhteistyössä taiteilija Rodney Greenblatin kanssa, ja siinä on ainutlaatuinen visuaalinen muotoilu. ja rap-pohjainen pelattavuus, ja sitä pidetään ensimmäisenä oikeana rytmipelinä. Se siirrettiin PlayStation Portablelle vuonna 2006 sen 10-vuotisjuhlan kunniaksi. Alkuperäisen PlayStation-pelin remasteroitu versio julkaistiin PlayStation 4:lle vuonna 2017 pelin 20-vuotisjuhlan kunniaksi.

Kriitikot ottivat pelin erittäin hyvin vastaan ja ylistivät sen musiikkia, tarinaa, animaatiota ja pelattavuutta, vaikka sen lyhyttä pituutta arvosteltiin. Siitä syntyi kaksi jatkoa: kitarapohjainen spin-off nimeltä UmJammer Lammy, joka julkaistiin vuonna 1999 PlayStationille, ja suora jatko-osa, PaRappa The Rapper 2, joka julkaistiin PlayStation 2:lle vuonna 2001. Useat julkaisut listaavat sen nimellä yksi parhaista koskaan tehdyistä videopeleistä.

Videopelin pohjalta on tehty myös samanniminen anime-televisiosarja.
***Auringonnousu Splugassa*** (tunnetaan myös nimillä ital. *Levata del Sole allo Spluga*) on italialaisen taidemaalari Carlo Bazzin vuonna 1900 tekemä öljyvärimaalaus.

Se valmistui 8. marraskuuta 1900 ja oli esillä Milanon IV Triennalessa vuonna 1900. Jotkut ovat nähneet teoksessa *Auringonnousu Splugassa* milanolaista vastinetta Claude Monetn teokselle *Impression, soleil levant* sen karakteristisine väreineen ja valoineen.

Kuvaus
------

Se on suurikokoinen maalaus, jossa on hahmoteltu impressionismin periaatteet, mutta italialaisittain, kirkkaassa ilmapiirissä, jossa on pieni kameo, joka muistuttaa romanttista pariskuntaa kaukaisuudessa, ehkä halaten tai ehkä vain heijastus lähellä rannalla olevista veneistä, kun nuori nainen kävelee heidän edessään ideaalisen vastakkainasettelun kera. Se kuvaa kaunista aamua, auringonnousua järven rannalla Splugan vuoren juurella, joka ei ole sumun peitossa, mutta on silti koskematonta, joten jotkin yksityiskohdat on esitetty epämääräisinä.
Etualalla on kaksi tyhjää venettä, aseteltuna vinosti vasemmalta oikealle rannalle. Taustalla on kaksi levitettyä purjetta, aina metaforisessa parissa. Järven yllä kelluvat mahtavat jyrkät vuoret, valaistuina punaisella auringolla, joka hitaasti nousee taivaalle, lähettäen väriseviä oransseja säteitä, jotka heijastuvat veteen, joka ei koskaan ole ryppyinen minkään aallon ansiosta, ja täyttäen tasaisesti koko maiseman, vastaten ja vastustaen kovasti maalattuja harmaatähdennöksiä vuoren huipulla oikeassa kulmassa. Alhaalla oikeassa kulmassa maalaus on lopulta allekirjoitettu diagonaalisesti isoin kirjaimin: "Bazi".

Kansainväliset näyttelyt
------------------------

* Italian kolmannen vuosikymmenen kansainvälinen kaunotaiteen triennaali vuonna 1900

Milanon Breran näyttelyn juliste vuodelta 1900

Lähteet
-------

1. ↑  Accademia di Brera.  *Quarta esposizione triennale: 1900; catalogo ufficiale; Milano*
2. ↑  Agostino Mario Comanducci.  *Dizionario illustrato pittori e incisori italiani moderni*, III ediz. Milano
3. ↑  Agostino Mario Comanducci. *Dizionario illustrato dei pittori e incisori italiani moderni*, Seconda edizione riveduta da L. Pelandi, Milano, 1945, Ed. Ovem, p.48
4. ↑  H. Vollmer, *Kunslerlex*, 1953, s. 142

Kirjallisuutta
--------------

* Breran akatemia, *Quarta esposizione triennale: 1900 ; catalogo ufficiale; Milano, (Palazzo di Brera)*, Milano, 1900
* Agostino Mario Comanducci, "Pittori italiani dell'Ottocento: dizionario critico e documentario", 1933, Milano, Casa Editrice Artisti d'Italia, s. 42
* Agostino Mario Comanducci, "Dizionario illustrato dei pittori e incisori italiani moderni", Toisen painoksen tarkistettu versio L. Pelandin toimesta, Milano, 1945, Ovem-kustantamo, s. 48
* H. Vollmer - Kunslerlex, 1953, s. 142
* Agostino Mario Comanducci, *Dizionario illustratori pittori e incisori italiani moderni*, III editio, Milano
* Heinrich, *Claude Monet*, Taschen, 2004 ISBN 9-8228-6198-7
**Septentrión** (**San Hermenegildo**) oli Espanjan laivaston vuonna 1751 vesille laskettu kaksikantinen 64-tykkinen linjalaiva.

Valmistus
---------

Jorge Juanin englantilaisen järjestelmän mukaisen aluksen suunnitteli ja valmistuksesta vastasi Eduardo Bryant. Se tilattiin Cartagenasta, missä köli laskettiin 1750 telakan ensimmäisenä aluksena. Alus laskettiin vesille 26. joulukuuta 1751 ja otettiin palvelukseen vielä joulukuun lopulla ensimmäisenä päällikkönään Isidoro García del Postigo.

Palvelus
--------

Joulukuussa 1751 alus lähti Cartagenasta Pedro Mesia de la Cerdan lippulaivana päällikkönään Postigo. Se lähti 11. maaliskuuta 1752 Cartagenasta *Tigren* kanssa koeajoihin päällikkönään Blas de Barreda, mistä ne palasivat 5. huhtikuuta Cartagenaan. Alus lähti 22. huhtikuuta 1752 Cádizista *Tigren* kanssa ajamaan takaa kolmea algerialaista fregattia. Ne palasivat 24. kesäkuuta Cartagenaan, mistä *Septentrión* lähti elokuussa fregatti *Galgan*, viestialus *Marten* ja ksebekkien *Cazador*, *Volante*, *Galgo* ja *Liebre* kanssa partiomatkalle Málagasta Barcelonaan. Alus lähti 26. elokuuta laivueen mukana Cartagena de Indiasiin, missä niiden piti torjua merirosvousta. Alus oli Cartagena de Indiasissa, kunnes se määrättiin 12. maaliskuuta 1754 palaamaan *Galgan* kanssa Cádiziin. Ne saapuivat 5. maaliskuuta 1755 Cádiziin mukanaan lähes miljoona pesoa. Alus lähti 12. huhtikuuta Cádizista Cartagenaan, missä se siirrettiin 21. huhtikuuta reserviin.

Heinäkuussa 1757 alus palautettiin Cartagenassa palvelukseen, jolloin sen tehtäväksi määrättiin partiointi Välimerellä ja joukkojen kuljettaminen Oraniin.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3  Winfield et al 2023 s. 186-187


|  |  |  |  |
| --- | --- | --- | --- |
|  | Edeltäjä:**Conquistador-luokka** | **Espanjan laivaston linjalaivat** | Seuraaja:***Fernando*** |
Anthony LaPaglia vuonna 2009.
**Anthony LaPaglia** (s. 31. tammikuuta 1959 Adelaide, Australia) on australialainen näyttelijä, joka tunnetaan parhaiten Golden Globella palkitusta roolista Jack Malonena televisiosarjassa *Ilman johtolankaa*, jota tehtiin vuosina 2002–2009. Toinen hänen tunnettu roolinsa on Jimmy Wylerin rooli televisiosarjan *Harkittu murha* sarjan toisella ja viimeisellä kaudella. Hän on näytellyt myös lukuisissa elokuvissa kuten *Päämies*, *Apua, vaimoni on teurastaja* sekä *Syksy New Yorkissa* ja vieraillut muun muassa televisiosarjassa *Frasier*, jossa hän näytteli Daphne Moonin veljeä Simonia. Simonin rooli toi hänelle Emmyn parhaan komediasarjassa vierailevan miesnäyttelijän palkinnon.

LaPaglia syntyi Adelaidessa, Australiassa italialais-alankomaalaiseen perheeseen. Hän asuu nykyään Yhdysvalloissa ja on naimisissa australialaisen näyttelijän Gia Caridesin kanssa. Pariskunnalla on yksi lapsi, vuonna 2003 syntynyt tytär. LaPaglia on jalkapallon ystävä ja on pelannut maalivahtina jo toimintansa lopettaneessa National Soccer Leaguessa Australiassa.

Lähteet
-------

1. ↑  Anthony LaPaglia *rottentomatoes.com*. Viitattu 30.3.2024.
2. ↑  Anthony LaPaglia *goldenglobes.com*. Viitattu 30.3.2024.

Aiheesta muualla
----------------

* Anthony LaPaglia Internet Movie Databasessa. (englanniksi)
* Anthony LaPaglia Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |
Anarkosyndikalistien käyttämä lippu.
**Anarkosyndikalismi** on anarkismin haara, joka keskittyy työväenliikeeseen. *Syndicalisme* on ranskankielinen sana, joka merkitsee ammattiyhdistysliikettä. Anarkosyndikalistit näkevät ammattiliitot potentiaalisena voimana vallankumouksellisen yhteiskunnallisen muutoksen aikaansaamisessa ja kapitalismin sekä valtion kaatamisessa. Anarkosyndikalistit haluavat korvata kapitalismin ja valtiot työläisten itse demokraattisesti organisoimalla päätöksenteolla. Anarkosyndikalistit pyrkivät lakkauttamaan palkkajärjestelmän ja tuotantovälineiden yksityisomistuksen, joiden he uskovat johtavan luokkaeroihin. Anarkosyndikalismi on pysynyt suosittuna ja aktiivisena anarkismin koulukuntana ja sillä on monia tunnettuja kannattajia sekä nykyisin monia aktiivisia organisaatioita.

Espanjan sisällissota
---------------------

Espanjan sisällissodan aikana Barcelona ja sitä ympäröivä Katalonia jäi anarkosyndikalistien valtaan. Espanjan tasavallan puolella olevat anarkistit, vuonna 1910 Barcelonassa perustettu työväen kansalliskonfederaatio Confederación Nacional del Trabajo (CNT), kumosivat ammattiyhdistysliikkeen perusteella järjestäytyneen miliisin avulla vanhan vallan. Tavarat jaettiin hankintakuponkien perusteella ja arvon mittana olivat työtunnit, jotka olivat kaikilla yhtä arvokkaita.

Katso myös
----------

* Anarkososialismi

Kirjallisuutta
--------------

* Rocker, Rudolf: *Anarkosyndikalismi: Vapaa työväenliike*. (*Anarcho-syndicalism*, 1938.). Helsinki: Suomen anarkistiliitto, 1996. ISBN 952-90-7935-4.

Aiheesta muualla
----------------

* Kuvia tai muita tiedostoja aiheesta **Anarkosyndikalismi** Wikimedia Commonsissa
Deniz Bedretdin 1970-luvun alussa suomalaisen bändin *Hawks* treenikämpällä Helsingin Ratakadulla.
**Deniz Bedretdin** (tat. Дәниз Бәдретдин, s. 1952) on tataaritaustainen suomalainen muusikko, säveltäjä, tuottaja ja manageri. Bedretdin on paikallisen tataariyhtyeen Başkarman perustajajäsen. Bedretdin oli myös mukana perustamassa rock-yhtyettä *The Sounds of Tsingiskhan* Helsingissä vuonna 1968 ja täten häntä on kuvailtu ensimmäiseksi tataarirockin tekijäksi. Yhtyeet ovat esiintyneet myös Venäjällä sekä Virossa, jossa Bedretdin nykyisin asuu.

Bedretdin on perustanut Tatarstanin pääkaupungissa Kazanissa rock-jazz -yhtyeen *Kazan Gruppasi Bedretdin* (KGB). Yhtyeen koostaa kitaristi-laulajana toimivan Bedretdinin lisäksi Marsel Bahautdin (kitara), Gleb Antonov (saksofoni ja laulu), Volodja Zharov (koskettimet ja laulu), Konstantin Kuznetsov (rummut) ja Dmitri Kaplev (bassokitara). Yhtye sai alkunsa kun Tatarstanin pääministeri kutsui Bedretdinin esiintymään ensimmäiseen tataarien kansalliseen kongressiin vuonna 1992. Yhtye julkaisi albumin *Tatarstan poyezı* vuonna 2003. Bedretdin perusti myös Kazanissa vuonna 2015 yhtyeen Super Tatar Rhythm'n Ethno Band ja julkaisi CD:n *Mişär Rhythm Tatar Blues* vuonna 2016.

Bedretdin on toiminut managerina Jukka Toloselle, jonka hän tuntee kouluajoilta. Bedretdin esiintyy vuonna 2014 julkaistussa dokumentissa *Tolonen*.

Lähteet
-------

1. ↑  Дәниз Бәдретдин: Татарстан Республикасы көне татарларны уятып җибәрә *tatar-congress.org*. Viitattu 17.4.2023.
2. ↑  Nisametdin 1995, s. 240–242 (Tugan Tel, 2011)
3. ↑  Дискотека 90-х: финско-татарский рок *m.realnoevremya.ru*. Viitattu 17.4.2023.
4. 1 2  Kazan Gruppasi Bedretdin *gmc.fi*. Viitattu 17.4.2023.
5. ↑  Дениз Бәдретдин һәм Super Tatar Band Милли китапханәгә бәйрәм концертына чакыра *tatar-inform.tatar*. Viitattu 17.4.2023.
6. ↑  The Sounds of Tsingiskhan and Başkarma (arkistoitu) *tatcult.ru*.  Arkistoitu 8.9.2021. Viitattu 17.4.2023.
7. ↑  Mies joka sanoi Abballe "kiitos ei" – Jukka Tolonen on tehnyt pitkän uran ja elänyt vaikean elämän *soundi.fi*. Viitattu 17.4.2023.
8. ↑  Tolonen *elonet.finna.fi*. Viitattu 17.4.2023.

Aiheesta muualla
----------------

* Deniz Bedretdin, haastattelu (tataarin kielellä)
* Live 1989 Kazan
* Başkarma
* Kazan Gruppasi Bedretdin
* Super Tatar, Moskova 2018
Stephanie Hollenstein, ajoittamaton valokuva.
**Stephanie Hollenstein** (1886- 1944)  oli itävaltalainen taidemaalari. Hänen tyylisuuntansa oli impressionismi.

Elämänvaiheita
--------------

Hollenstein syntyi maalaisperheeseen ja toimi aluksi paimenena. Hänen ensimmäiset maalauksensa esittivät karjaa ja paimenia ja hän valmisti itse ensimmäiset pensselinsä eläinten karvoista. Vuonna 1904 hänet hyväksyttiin taidekouluun Müncheniin, missä hänen piirrostensa voima herätti huomiota. Valmistuttuaan vuonna 1908 hän avasi pienen maalauskoulun Schwabingiin. Koulu toimi kaksi vuotta. Vuonna 1913 hän sai stipendin Italiaan suuntautuvalle opintomatkalle. 

Kun ensimmäinen maailmansota alkoi vuonna 1914, Hollenstein päätti auttaa kotimaataan Itävalta-Unkaria sotaponnistuksissa. Hän kouluttautui sairaanhoitajaksi. Sen jälkeen hän pukeutui mieheksi, otti nimen Stephan Hollenstein ja meni rintamapalvelukseen. Palvelustoverit tajusivat asian, mutta eivät puhuneet asiasta. Asia tuli ilmi vuonna 1916 ja Hollenstein erotettiin tehtävästään. Asia tuli julkisuuteen ja herätti huomiota. Hänet kiinnitettiin sotamaalariksi valtion uutistoimistoon ja tässä tehtävässä hän vieraili rintamalla kolmasti. Ansioistaan hänet palkittiin Karl-Truppenkreuz- kunniamerkillä vuonna 1916. 

Sodan jälkeen Hollenstein muutti yhteen ystävättärensä, lääkäri Franziska Großin kanssa. Hän piti useita näyttelyitä Wienissä ja matkaili Saksassa ja Italiassa. 1930- luvulla Hollenstein kiinnostui kansallissosialismista ja sen edustamasta "miehekkyyskulttuurista". Hän liittyi tuolloin Itävallassa kielletyn kansallissosialistisen puolueen jäseneksi.  

Kun Anschluss toteutui vuonna 1938, Hollenstein ryhtyi toimimaan näkyvästi kansallissosialistina. Hänet nimitettiin entisen Itävallan alueen naistaiteilijoiden liiton johtajaksi. Hän yritti tässä toimessa auttaa vainottuja taiteilijoita, joita syytettiin rappiotaiteesta, kuitenkaan onnistumatta. Häneltä evättiin professorin arvonimi, sillä hänen taidettaan ei pidetty tarpeeksi esimerkillisenä.Luottamustoimestaan Hollenstein erosi vuonna 1943, terveydellisistä syistä.

Teoksia
-------

* Maisema, an InnMaisema, an Inn
* Lago Zoi Dolomiiteilla.Lago Zoi Dolomiiteilla.
* Maisema Cetarasta, CampaniaMaisema Cetarasta, Campania

Lähteet
-------

1. ↑
2. 1 2 3 4
3. ↑
4. ↑
5. ↑

Aiheesta muualla
----------------

* 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* RKD Artists

 |
|  |
| Henkilöt | 
* Deutsche Biographie

 |

 |
**Lindaani** eli  **γ-1,2,3,4,5,6-heksakloorisykloheksaani** on organoklorideihin kuuluva yhdiste. Se on yksi heksakloorisykloheksaanin isomeeri ja POP-yhdiste. Sitä on käytetty hyönteismyrkkynä. Se on myös lisätty Tukholman sopimukseen vuonna 2009, joten sen tuotantoa, kauppaa ja käyttöä on rajoitettu.

Ominaisuudet
------------

Huoneenlämmössä lindaani on hajuton valkoinen kiteinen jauhe. Sen sulamispiste on 113 °C ja kiehumispiste 323 °C. Sen tiheys on 1,9 g/cm3. Huoneenlämmössä lindaani liukenee veteen erittäin huonosti. Kuumennettaessa se vapauttaa klooriyhdisteitä, kuten vetykloridia.

### Haitallisuus

Lindaani on myrkyllistä ihmiselle. Sen epäillään aiheuttavan myös syöpää. Lindaani on erittäin vaarallista ympäristölle. Luonnossa se rikastuu helposti ravintoketjussa.

Käyttö
------

Lidaania on käytetty hyönteismyrkkynä sekä syyhyä vastaan. Sitä käytettiin yleisesti 1950–1990. Suomessa sen käyttöä rajoitettiin jo 1970–luvulla. 1990–luvulla sitä käytettiin Suomessa enää syyhyä vastaan. Euroopan unionin alueella käyttö kiellettiin 31. joulukuuta 2007. Se lisättiin Tukholman sopimukseen vuonna 2009.

Lähteet
-------

1. 1 2  Kemikaalikortti - Lindaani Työterveyslaitos/ILO. Viitattu 25.11.2021. (englanniksi)
2. 1 2 3  Lindane National Library of Medicine. Viitattu 25.11.2021. (englanniksi)
3. ↑  Lindaani (pdf) Ympäristöhallinto. Viitattu 24.11.2021.
4. ↑  Pysyvät orgaaniset yhdisteet (POP) Ympäristöhallinto. Viitattu 24.11.2021.

Aiheesta muualla
----------------

* PubChem: Lindane (englanniksi)
* DrugBank: Lindane (englanniksi)
* Kyoto Encyclopedia of Genes and Genomes (KEGG): Lindane (englanniksi)
* ChemBlink: Lindane (englanniksi)
**Laura McAllister** (s. 1964, Bridgend) on walesilainen valtiotieteilijä, urheilujohtaja ja entinen jalkapalloilija.

Pelaajaurallaan McAllister oli Walesin maajoukkueen kapteeni ja edusti maataan 24 ottelussa. Seuratasolla hän pelasi opiskeluaikanaan Lontoossa Millwall Lionesseseissa ja Walesiin palattuaan 12 kautta joukkueessa Cardiff City Ladies.

Vuonna 2023 McAllister valittiin UEFAn johtoryhmään ja järjestön varapresidentiksi.

McAllister valmistui maisteriksi London School of Economicsista ja väitteli valtiotieteistä Cardiffin yliopistossa. Hän on professori Cardiffin yliopiston oikeus- ja valtiotieteiden tiedekunnassa. Hän on aiemmin ollut professorina myös Liverpoolin yliopistossa.

Lähteet
-------

1. 1 2 3  Laura McAllister: Story of ex-Wales captain aiming for election to Fifa Council *BBC Sport Wales*.  2021. Viitattu 24.4.2023.
2. 1 2  Laura McAllister: Ex-Wales captain secures Uefa executive role *BBC*.  6.4.2023. Viitattu 24.4.2023.
3. ↑  Professor Laura McAllister CBE, FRSA, FLSW - Professor of Public Policy *Cardiff University*. Viitattu 24.4.2023.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Tieteilijät | 
* CiNii
* ORCID

 |
|  |
| Muut | 
* IdRef

 |

 |
Näkymä Pole Hilliltä Lontooseen.
Graniittiobeliskin kyljessä oleva laatta.
**Pole Hill** on Suur-Lontoon ja Essexin raja-alueella sijaitseva kukkula Englannissa. Sen huipulta on hyvä näköala Lontooseen. Pole Hill sijaitsee 91 metriä merenpinnan yläpuolella. Huipulle vuonna 1824 rakennettu graniittinen obeliski toimi maamerkkinä, jota Royal Observatoryn työntekijät käyttivät maamerkkinä kalibroidessaan observatorion mittauslaitteita. Nollameridiaani kulkee nykyään noin kuusi metriä obeliskin itäpuolella.

Arabian Lawrencena tunnettu T. E. Lawrence omisti Pole Hillissä maa-alueen, jonka hän myi 1929.

Lähteet
-------

1. ↑  The parish and borough of Chingford *british-history.ac.uk*.  Arkistoitu 29.11.2014. Viitattu 24.2.2019. (englanniksi)
2. ↑  Outline chronology: 1930 (T. E. Lawrence) *telstudies.org*.  Arkistoitu 13.5.2014. Viitattu 14.11.2014. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Pole Hill
**Christian Broadcasting Network** (**CBN**) on amerikkalainen kristillistä ohjelmaa välittävä tv-yhtiö ja tuottaja. Yrityksen perusti Pat Robertson vuonna 1961 ja sen pääkonttori sijaitsee Virginia Beachissa, Virginiassa. CBN tuottaa ohjelmaa yli 70 kielellä.

CBN:n tuottamaa sisältöä ovat Suomessa käyttäneet ainakin Alfa-tv, Taivas TV7, helluntailaisten *Ristin Voitto* ja perussuomalaisten *Suomen Uutiset*. CBN on 1980-luvulta asti rahoittanut muun muassa Alfa-tv:n taustayhteisön IRR-TV:n toimintaa.

Taustaa
-------

Tv-evankelista Pat Robertson perusti CBN:n vuonna 1961. Tunnetuimpia ja pisimpään jatkuneita verkon ohjelmia on *The 700 Club*, ohjelmaformaatin vanhin edelleen jatkuva sarja. Tv-verkon oma uutisyksikkö, CBN News, tarjoaa uutisia *The 700 Club:iin* ja tuottaa uskonnollisia ajankohtaisohjelmia, kuten *CBN NewsWatchia* ja *Christian World Newsiä.* Sen lisäksi se tuottaa tunnin pituisia Robertsonin juontamia vaalinvalvojaisohjelmia presidentinvaalien aikana ABC Familyn lähettämänä, joka lähettää *The 700 Clubia* ja puolentunnin pituista keskusteluohjelmaa *700 Club Interactive*. CBN:llä on esittää ohjelmaansa mm. CBN News Channelia myös verkkosivuillaan.

CBN Asia operoi Operation Blessing International Relief and Development Corporationia (OBI), joka on kansainvälinen uskonnollinen lähetysprojekti. Sillä on kansainvälistä ohjelmatuotantoa, paikallisohjelmia kuten *Solusi* Indonesiassa ja *From Heart to Heart* Thaimaassa; CBN India tuottaa kolmea ohjelmaa, päivittäinen *Ek Nayee Zindagi* hindiksi, vuoroviikkoisin *Nireekshana* teluguksi ja palkintoja voittanut *Samadhan bengaliksi*. Sen lisäksi CBN tuottaa *The 700 Club*ia latinalaiselle amerikalle (*Club 700 Hoy*) ja brittiyleisölle suunnaattuna (*The 700 Club With Paul and Fiona*).

Lähteet
-------

1. ↑  CBN News ti-pe klo 23.30 *alfatv.fi*.  Arkistoitu 27.11.2022. Viitattu 27.11.2022.
2. ↑  World News Christian World News *tv7.fi*. Viitattu 27.11.2022. [vanhentunut linkki]
3. ↑  CB: Kiinan Kolme itse -kirkoissa merkittävää herätystä *ristinvoitto.fi*. Viitattu 27.11.2022.
4. ↑  CBN News: Lähi-idän YK:n pakolaisleirivirkailijat ovat pääosin muslimitaustaisia – kristittyjä syyrialaisia syrjitään pakolaisaseman saamisessa ja heitä kohdellaan vihamielisesti *Suomen Uutiset*.  24.1.2020. Viitattu 27.11.2022.
5. ↑  Historia *irr-tv.fi*.  Arkistoitu 26.11.2022. Viitattu 27.11.2022.
6. ↑  David John Marley.
7. ↑  NRB :: Recipients of the 2014 NRB Media Awards Announced! NRB.  Arkistoitu 2 tammikuu 2014. Viitattu 2 January 2014.
8. ↑  TV Shows | CBN Europe - The 700 Club, Operation Blessing, Orphans Promise, Superbook and more! *cbneurope.com*. Viitattu 2 January 2014.
**Jan Børge Poulsen** (s. 23. maaliskuuta 1946) on tanskalainen jalkapallovalmentaja ja entinen pelaaja. Kesästä 2014 lähtien hän on toiminut tanskalaisseura Haslevin päävalmentajana.

Ura
---

Peliurallaan Poulsen edusti Boldklubben Fremiä ja Store Heddinge BK:ta. Uran suurimmiksi saavutuksiksi jäi Tanskan Cupin hopea 1971 ja Tanskan mestaruushopea 1976 BK Fremissä.

Poulsen aloitti valmennusuransa Store Heddingen pelaajavalmentajana 1976. Hän toimi 1970- ja 1980-luvuilla valmentajana Boldklubben Fremissä ja Køge BK:ssa. 1990 hänet palkattiin Richard Møller Nielsenin apuvalmentajaksi Tanskan maajoukkueeseen, joka voitti Europpan mestaruuden 1992. Kisojen jälkeen Poulsen siirtyi Tanskan alle 21-vuotiaiden maajoukkueen päävalmentajaksi, muttei onnistunut luotsaamaan Tanskan nuoria EM-kisoihin. 

1999 Poulsen jätti Tanskan ja siirtyi Singaporen maajoukkueen urheilujohtajaksi. 2001 hän nousi maajoukkueen päävalmentajaksi, mutta sai potkut jo seuraavana vuonna. Hän palasi Tanskaan ja toimi FC Bornholmin päävalmentajana ja Lyngby BK:n juniorivalmentajana. 2006–2007 hän toimi Jordanian alle 21-vuotiaiden maajoukkuevalmentajana. Tammikuussa 2008 hän siirtyi Armenian maajoukkueen peräsimeen.  Hän sai potkut tehtävistään maaliskuussa 2009 luotsattuaan Armeniaa 12 maaottelussa. 

Elokuussa 2010 Poulsen palasi valmennustehtäviin allekirjoitettuaan kaksivuotisen sopimuksen Tansanian maajoukkueen päävalmentajan tehtävistä.  Poulsen johdatti Tansanian CECAFA Cupin mestariksi vuonna 2010. Mestaruus oli maajoukkueen ensimmäinen missään kilpailussa 16 vuoteen.  Hän sai potkut toukokuussa 2012. 

Elokuussa 2013 Poulsenista tuli tanskalaisen alasarjajoukkue Solrødin päävalmentaja.  Yhden kauden jälkeen hän siirtyi Haslevin peräsimeen.

Meriitit
--------

* CECAFA Cup: 2010

Lähteet
-------

1. ↑  Jan B. Poulsen named coach of Armenian national football team
2. ↑  Poulsen dismissed by Armenia (Arkistoitu – Internet Archive)
3. ↑  Danish Poulsen succeeds Maximo (Arkistoitu – Internet Archive)
4. ↑  Tanzania crowned Cecafa champions
5. ↑  Tanzania replace Jan Poulsen with namesake Kim Poulsen
6. ↑  Omrejst landstræner til Solrød
7. ↑  Jan B. Poulsen overtager hos Haslev FC (Arkistoitu – Internet Archive)|

  


|  |  |  |
| --- | --- | --- |
| Edeltäjä:**Viggo Jensen** | **Tanskan U21-maajoukkueen päävalmentaja**1992–1999 | Seuraaja:**Flemming Serritslev** |

|  |  |  |
| --- | --- | --- |
| Edeltäjä:**Vincent Subramaniam** | **Singaporen jalkapallomaajoukkueen päävalmentaja**2001–2002 | Seuraaja:**Radojko Avramović** |

|  |  |  |
| --- | --- | --- |
| Edeltäjä:**Vardan Minasyan** | **Armenian jalkapallomaajoukkueen päävalmentaja**1/2008–3/2009 | Seuraaja:**Vardan Minasyan** |

|  |  |  |
| --- | --- | --- |
| Edeltäjä:**Márcio Máximo** | **Tansanian jalkapallomaajoukkueen päävalmentaja**8/2010–5/2012 | Seuraaja:**Kim Poulsen** |
**Haing S. Ngor** (22. maaliskuuta 1940 – 25. helmikuuta 1996) oli amerikankambodžalainen lääkäri ja näyttelijä, joka tunnetaan parhaiten Oscar-palkitusta roolityöstään elokuvassa *Kuoleman kentät*. Hän esittää elokuvassa kambodžalaista toimittajaa Dith Prania 1970-luvun Kambodžassa punaisten khmerien vallan alla.

Ura
---

Ngor eli itsekin Kambodžassa punaisten khmerien hallitessa maata kovaotteisesti ja selviytyi piilottelemalla faktaa, että hän on synnytyslääkäri ja gynekologi. Koulutettuna ihmisenä hänet olisi tapettu Pol Potin ankaran hallituksen aikana. Punaisten khmerien kaaduttua vuonna 1979 Ngor työskenteli lääkärinä pakolaisleirillä Thaimaassa ja muutti Yhdysvaltoihin 30. elokuuta 1980.

Ngor teki ensimmäisen näyttelijänsuorituksensa Kuoleman kentissä ja voitti parhaan miessivuosan Oscarin lisäksi kaksi BAFTAa (paras miespääosa ja paras uusi tulokas) sekä parhaan sivuosan Golden Globen. Tämän jälkeen Ngor näytteli muutamissa elokuvissa, joista merkittävimmät olivat Oliver Stonen *Taivas ja maa* ja *Elämäni*.

Kuolema
-------

Ngor ammuttiin 25. helmikuuta 1996 asuntonsa ulkopuolella Los Angelesissa. Hänet ampuivat katujengin jäsenet, jotka vaativat Ngorilta tämän kaulassa ollutta medaljonkia. Medaljonki sisälsi hänen kuolleen vaimonsa kuvan. Ngorilta ei varastettu yhtään rahaa, vaikka lompakko sisälsi muutama sata dollaria käteistä. Tuolloin liikkui myös jonkin verran spekulaatioita siitä, että jengi oli toiminut punaisten khmerien sympatisoijien puolesta, mutta tätä ei ole koskaan todistettu.

Kolme 19-vuotiasta *Oriental Lazy Boyz* -jengin jäsentä pidätettiin ja asetettiin syytteeseen Ngorin murhasta. Jokaisen oikeudenkäynti käytiin Los Angelesin ylioikeudessa yksittäisissä istunnoissa. Tak Sun Tan tuomittiin 56, Indra Lim 26 vuodeksi ja Jason Chan elinkautiseen vankeuteen ilman mahdollisuutta ehdonalaisuuteen.

Aiheesta muualla
----------------

* Haing S. Ngor Elonetissä.
* Haing S. Ngor Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Saksa
* Israel
* Belgia
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Elonet

 |

 |
Adam Ferguson
**Adam Ferguson** (20. kesäkuuta 1723 – 22. helmikuuta 1816) oli varhainen skotlantilainen liberaali filosofi.

Ferguson syntyi Athollissa, Skotlannissa. Hän opiskeli Perthissä ennen siirtymistään St Andrewsin yliopistoon. Vuonna 1745 Ferguson sai kappalaisen viran skottilaisessa armeijayksikössä, vaikkei hän ollut vielä valmistunut teologiksi. Hän jätti tehtävänsä vuonna 1754 ja muutti vähäksi aikaa Leipzigiin, mutta palasi kolme vuotta myöhemmin Edinburghiin sillä hänet valittiin oikeustieteellisen kirjaston hoitajaksi David Humen jälkeen. Vuonna 1759 Ferguson sai luonnonfilosofian professorin viran Edinburghin yliopistossa, josta hän erosi 1785 kyllästyttyään opettamaan. Hän kuitenkin jatkoi ajoittaista luennointia. Vuonna 1795 kiersi eripuolilla Eurooppaa ennen kuin asettui kartanoon St Andrewsin läheisyyteen, jossa hän kuoli 1816.

Ferguson on kehittänyt kansalaisyhteiskunnan käsitettä. Hänen mukaansa kansalaisyhteiskunnan avaimet ovat ihmisten luonnollisissa moraalisissa tuntemuksissa, ja kansalaisyhteiskunta on inhimillisen olemisen luonnollinen muoto. Hän sai ajatuksilleen pohjaa Hugo Grotiukselta ja Samuel Pufendorfilta. Hän otti vaikutteita myös Montesquieulta. Ystävällisyys, keskinäinen avunanto ja hyväntahtoisuus ovat inhimillisiä ominaisuuksia kuten ahneus, julmuus ja tunnekylmyyskin. Ihmisluonnolle on ominaista kyky sympatiaan ja empatiaan sekä kyky asettua toisen asemaan. Kyvyssä sympatian tuntemuksiin on Fergusonin mukaan moraalisen ajattelun perusta.

Lähteet
-------

1. ↑  Esa Konttinen: Adam Ferguson – kansalaisyhteiskunnan moraaliset perustukset. Jyväskylän yliopiston Kansalaisyhteiskunnan tutkimusportaali 8.9.2009.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Adam Ferguson**.
* Adam Fergusonin teoksia Gutenberg-projektissa.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2

 |
|  |
| Kansalliset | 
* Chile
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* KulturNav

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Taavi Lehtinen** (15. helmikuuta 1858 Iitti – 28. joulukuuta 1933 Sortavala) oli suomalainen kunnallisneuvos, opettajaseminaarin lehtori ja päätoimittaja.

Lehtisen vanhemmat olivat talollinen Taavi Kaarlenpoika Lehtinen ja Maria Naapuri. Hän pääsi ylioppilaaksi 1881 Jyväskylän lyseosta ja valmistui Helsingin yliopistosta filosofian kandidaatiksi ja maisteriksi 1886.

Lehtinen toimi Sortavalan seminaarin historian ja suomen kielen lehtorina 1887–1921. Hän oli myös liike- ja lehtimies ja toimi Sortavalassa ilmestyneen Laatokka-lehden päätoimittajana 1888–1893 ja uudelleen 1922–1924. Lehtonen toimitti ja kustansi lisäksi Peltomies-nimistä maanviljelyslehteä 1892–1906. Lehtinen oli Sortavlaan kaupunginvaltuuston jäsenenä yli 40 vuotta ja sai kunnallisneuvoksen arvon. Hän oli myös presidentin valitsijamiehenä. 

Lehtinen perusti 1893 yhdessä muiden Sortavalan seminaarin lehtorien kanssa Itä-Karjalan Maanviljelysseuran ja oli sen johtokunnan jäsenenä ja ajoittain puheenjohtajana 30 vuoden ajan. Hän teki ehdotuksen ja laati suunnitelman kiertävän maamieskoulun perustamisesta Salmin kihlakuntaan. Vuonna 1906 Lehtinen perusti Sortavalaan sähkölaitoksen ja toimi sen johtajana. lehtinen myi laitoksen 1921 Sortavalan kaupungille. Lehtinen oli myös Sortavalan Telefooni Oy:n toimitusjohtaja.

Taavi Lehtinen oli naimisissa vuodesta 1888 Agnes Amanda Poppiuksen kanssa.

Teoksia
-------

* *Muistiinpanoja Suomen kieliopista*. Sortavala 1901, 2. uus. painos 1916
* *Kirjanpidon ohjeita pienitilallisille*. Peltomiehen kirjasto 1. Peltomiehen toimitus, Sortavala 1903

Suomennoksia
------------

* Anders Adrian Branders : *Tietoja Suojärven pitäjästä* ; käsikirjoituksesta suom. T. L. Laatokka, Sortavala 1893 (Teos digitoituna Doriassa)
* Joseph Hocking : *Mar-Saban munkki* ; suomentanut T. L. Gust. Ronelius, Pori 1908

Lähteet
-------

1. 1 2 3 4  Ylioppilasmatrikkeli 1853–1899
2. 1 2 3  Kunnallisneuvos Taavi Lehtinen, Laatokka 30.12.1933, nro 147, s. 2, Kansalliskirjaston digitaaliset aineistot


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Ylioppilasmatrikkeli 1853–1899

 |

 |